Foraminifera

Foraminifera sunt organismi unicellulares heterotrophi, quorum pseudopodia‘Pseudopodia’: vide Haeckel, E. (1861) De Rhizopodum finibus et ordinibus dissertatio, p. 14: “cuius pseudopodia ex osculo aut loco discreto uno solo testae prodeant”. per anastomoses reticulum efformant (reticulopodia ergo dicuntur) et qui saepissime testam (plerumque calcaream) possident, unde et tamquam fossilia frequenter inveniuntur.Hausmann, K., Hülsmann, N. & Radek, R. (2003) Protistology. Berolini–Stuttgartiae: Schweizerbart. ISBN 3-510-65208-8.

 Locus inter alia phyla 
Olim inter Protozoa connumerabantur ut classis vel ordo Rhizopodum,Haeckel, E. (1861) De Rhizopodum finibus et ordinibus dissertatio. Berolini: typis Georgii Reimeri. nunc vero tamquam phylum habentur ad regnumBertrand, Ioannes Claudius, Caumette, Petrus, Lebaron, Philippus, Matheron, Robertus, Normand, Philippus & Sime-Ngando, Telesphorus (2015) Environmental Microbiology: Fundamentals and Applications: Microbial Ecology (Springer) (vel infraregnum)Cavalier-Smith, Thomas, Chao, Ema E. & Lewis, Rhodri (2018) Multigene phylogeny and cell evolution of chromist infrakingdom Rhizaria: contrasting cell organisation of sister phyla Cercozoa and Retaria. Protoplasma, 255 (5): 1517–1574. Rhizariorum pertinens. 

 Descriptio 

 Reticulopodia 
Reticulopodia, pseudopodia scilicet ramificata anastomosesque formantia, ad nutriendum foraminiferis serviunt, qui iis ad capiendas praedas utuntur.Langer, Martinus R. & Bell, Christophorus J. (1995) Toxic foraminifera: Innocent until proven guilty. Marine Micropaleontology, 24 (3–4): 205–214. Cytosceletus reticulopodiorum in microtubulis consistit.Koury, S.T., Bowser, S.S. & McGee-Russell, S.M. (1985) Ultrastructural changes during reticulopod withdrawal in the foraminiferan protozoan Allogromia sp., strain NF. Protoplasma 129: 149–156. 

 Testae 
Foraminiferorum testae, foramina semper (unde et nomen) quibus camera cum iis quae extra sunt vel camerae secum iunguntur habentia, inter se tum compositione mineralogica, tum forma differunt.Loeblich & Tappan, op. cit. 

Testae enim tum e particulis a foraminifero collectis, exempli gratia e granis sabuli, fieri possunt (quae testae agglutinatae dicuntur), tum e proteinis, silica vel calcii carbonate a foraminifero secretis (testae organicae, siliceae vel calcareae); nonnulla vero teste omnino carent. Minerale carbonatis calcii in testis foraminiferorum calcites est, rarius vero aragonites. Crystalla calcitis possunt tum axes opticas parallelas habere, quo in casu testae aliquot translucidae apparent (testae hyalinae); tum axes opticas inordinatas, quo in casu porcellano aspectu similes sunt.Pawlowski, J., Holzmann, M. & Tyszka, J., 2013. New supraordinal classification of Foraminifera: Molecules meet morphology. Marine Micropaleontology, 100: 1–10. Textus

Formae testarum pervariae esse possunt, cameris tum singulis (nonnumquam ramificatis, ut Astrorhiza), tum multis (in una, duabus tribusve lineis dispositis, vel secundum dispositionem planispiralem trochospiralemve,‘Planispiralis’, ‘trochospiralis’: vide nomina specierum, exempli gratia: Rectoelphidiella planispiralis (Collins, 1981); Heterohelix trochospiralis Fuchs, 1971. vel etiam irregulariter dispositis).

 Vita 
Sunt inter foraminifera species benthicae (in fundo maris viventes), plancticae (in ipso mari), atque substrato adhaerentes. Nonnulla (benthica magna et planctica), ab algis (rhodophytis, chlorophytis, dinoflagellatis vel diatomeis), mutualismo instaurato, enutriuntur; reliqua vero aut tamquam praedatores de aliis unicellularibus, immo et de animalibus vivunt, aut detritivora sunt.

 Pinacotheca 

 Evolutio 
Origo Foraminiferorum, quae a proavis suis praesentia reticulopodiorum distinguuntur, abhinc annorum circiter 800 000 000 locum habuisse horologio moleculari aestimatur.Pawlowski et al., op. cit. Attamen Platysolenites antiquissimus, foraminiferum veterrimum ob praesentiam testae nobis notum, in stratis Cambrii inferioris inventum est.McIlroy, D., Green, O. R. & Brasier, M. D. (2001) Palaeobiology and evolution of the earliest agglutinated Foraminifera: Platysolenites, Spirosolenites and related forms. Lethaia, 34 (1): 13–29. Foraminifera antiquiora unilocularia erant (unam tantum cameram habentes); prima Foraminifera multilocularia Devonio medio apparuerunt.Gajewska, M., 2022. Middle Devonian Foraminifera from the Holy Cross Mountains. Annales Societatis Geologorum Poloniae, 92: 411–424. Usque ad periodum Iurassicam foraminifera omnia benthica erant; tunc primae formae planctonicae originem duxerunt.Hart, M.B., Hylton, M.D., Oxford, M.J., Price, G.D., Hudson, W. & Smart, C.W. (2003) The search for the origin of the planktic Foraminifera. Journal of the Geological Society, 160 (3): 341–343. Palaeocaeno nonnulla foraminifera benthica mutualismum cum algis instauraverunt, unde et statura eorum multo crevit.Lee, Iohannes J. & Hallock, Pamela (1987) Algal Symbiosis as the Driving Force in the Evolution of Larger Foraminifera. Annals of the New York Academy of Sciences, 503: 330–347.

 Systema Foraminiferorum 

 Generale 
Systema Foraminiferorum primo secundum compositionem chemicam et microstructuram testae ordinatum est., ordine Foraminiferidorum in quinque subordines diviso, nempe: Allogromiina (testis membranaceis vel e pseudochitino), Textulariina (testis agglutinatis), Fusulinina (testis e calcite microgranulari), Miliolina (testis e calcareis porcellaneis‘Porcellaneus’: pro hoc vocabulo vide nomina specierum, e.g. Conus porcellaneus Fischer von Waldheim, 1807.) et Rotaliina (testis calcareis hyalinis).

Secundum propositionem recentiorem Foraminifera secundum formam testae dividuntur, nempe in Monothalamea (testis unilocularibus), Tubothalamea (testis bi- vel multilocularibus, cameris tubulosis saltem in iuvenibus) et Globothalamea (testis multilocularibus, cameris sphaericis semilunaribusve saltem in iuvenibus). In hoc systemate nec ordines compositionem chemicam testae uniformem habent.

 Genera et species 
Numerus specierum hodiernarum Foraminiferorum est circiter 4000 marinorum et ad 50 in aquis dulcibus. Attamen numerus specierum fossilium circiter 36000 est.  

Inter genera celebria foraminiferorum Nummulites enumerari potest.Blondeau, A. (1972) Les Nummulites. Parisiis: Vuibert.

 Notae 

 Bibliographia 
 Carpenter, W. B., Rupert, J. T. & Parker, W. K. (1862) Introduction to the study of the Foraminifera. Londini: Ray Society.
 Loeblich, Alfredus R., Jr. & Tappan, Helena (1964) Treatise on Invertebrate Paleontology. Part C, Protista 2, Sarcodina, chiefly ‘Thecamoebians’ and Foraminiferida. Geological Society of America & University of Kansas Press.
 Pawlowski, Ioannes, Holzmann, Maria, Berney, Cedricus, Fahrni, Georgius, Gooday, Andreas J., Cedhagen, Thomas, Habura, Andreas & Bowser, Samuel S. (2003) The evolution of early Foraminifera. PNAS, 100 (20): 11494–11498.

 Nexus externi 
Foraminifera, introduction (Society of Economic Paleontologists and Mineralogists, Anglice)

Categoria:Protozoa